Ghana 2008 vɔɔtʋg

**Ghana 2008 vɔɔtʋg la** da bɛnɛ yʋʋm tusa ayi nɛ anii nwadis piinɛ ayi daba ayɔpɔi daar (7 December 2008). Ka naayaad sɔ pʋ paam ka di paae vɔɔt pisnu kɔbiga pʋʋginla (50%) ba da maligim, vɔɔt yaas (run-off election) yʋʋm tusa ayi nɛ anii nwadis piinɛ ayi la dabpisi nɛ anii daar (28 December 2008) naanyaadib ayi banɛ da gaad tuon la, Nana Akufo-Addo onɛ bɛ Wabʋg Naadɔɔg, New Patriotic Party nɛ John Atta Mills onɛ bɛ Maasim Tiig Naadɔɔg, National Democratic Congress. Mills da di vɔɔt la gaadi o tiraan la nɛ vɔɔt yinne kɔbiga pʋʋgin, o da di vɔɔt kan on da mɔ nɔɔra atan ka pʋ di la. Dinɛ an vɔɔt kanɛ pʋ lal taaba labakʋda ni Ghana pinil vɔɔtʋg.

## Ziesim
21 December 2006, Zuraan nyaandɔl kʋdʋg John Atta Mills, onɛ da nya National Democratic Congress (NDC) zuraan vɔɔtʋg yʋʋm tusa ayi la (2000) nɛ yʋʋm tusa ayi nɛ anaasi la ni (2004), Maasim tig naadɔɔg nidibi da gaŋ o ye o aan ba zuraan naanyaad yʋʋm tusa ayi nɛ anii (2008) vɔɔtʋgin la da diya.

Ba da gaŋ Foreign Minister kʋdʋg Nana Akufo-Addo ye o an yʋʋm tusa ayi nɛ ayi la (2008) zien wabʋg naadɔɔg, New Patriotic Party (NPP) nɔba zug ba naadɔɔg la congress ni yʋʋm tusa ayi nɛ ayɔpɔi la nwadis piinɛ ayi dabpisi nɛ atan daar (23 December 2007). Laanɛ on da pʋ paam vɔɔt pisnu kɔbiga pʋʋgin (50%) la, onɛ da tiali ayi daan ka an Trade Minister kʋdʋg John Alan Kyeremanten, da siak ye on liya ka sʋŋi Akufo-Addo.

Vɔɔtʋg la ziesim da maligim paas ka di yinɛ ban da paam kpaam Ghana la ka yʋʋm mɔr pʋtɛnɛr ye kpaam ligidi na yina din yi yʋʋm tusa ayi nɛ piiga (2010) la ni. Yaasa, ba da lɛn zɛrig nidib vɔɔt naayiigim dinɛ da taas zaba Kenya nɛ Zimbabwe, ka military coups d'état, dinɛ naam Mauritania nɛ Guinea la mɛ kɛ ka nidib wʋsa nindaa yʋʋm bɛ Ghana dim vɔɔtʋgin la ye ba na mɔr constitutional democracy lɛb Africa na. 

## Zuraan naanyaadib
Naanya;adiba anii (eight candidates) da sɔbi ba yʋda tis Electoral Commission of Ghana ye ba nya zuraan vɔɔtʋg la. 

Kwabena Adjei – Zieni tis Reformed Patriotic Democrats

Nana Akufo-Addo –Attorney General and Minister for Justice, Minister for Foreign Affairs, zieni tis New Patriotic Party (NPP)

Kwasi Amoafo-Yeboah – An independent candidate

Emmanuel Ansah-Antwi – zieni tis Democratic Freedom Party (DFP)

Edward Nasigri Mahama – zieni tis People's National Convention (PNC)

John Atta Mills – Vice-President kʋdʋg zieni tis National Democratic Congress (NDC)

Paa Kwesi Nduom –Minister for Economic Planning & Regional Cooperation, Minister for Energy, Minister for Public Sector Reform kʋdʋg zieni tis Convention People's Party (CPP)

Thomas Nuako Ward-Brew – zieni tis Democratic People's Party (DPP)

## Pʋtɛnɛr vɔɔtʋg
Vɔɔtkanɛ ka ba da maal April 2008 da paal ye Mills da bɛ Akufo-Addo tuon biela. National Commission for Civic Education da maal vɔɔtkaŋa nɛ nidib tusa anu, kɔbistan nɛ pisi nɛ ayɔpɔi (5,327). Vɔɔtʋg la mɛ da paal ye nidib piswai nɛ ayuobʋ duali awai kɔbiga pʋʋgin (96.9%) na yina vɔɔt, vɔɔtʋg daar. Nimbanɛ da lɛbis buosa la da yinɛ teŋ la tuon,sʋʋgʋn nɛ nyaaŋ wʋsa. 

Angus Reid Global Monitor da lɛm maal vɔɔtʋg yinne October 2008 ka nyɛ ka Akufo-Addo bɛ tuon. Ba da buos kpɛɛmnam tusa atan (3,000) banɛ bɛ teŋ la region nam wʋsa ni.

## Vɔɔt nyaaŋ
**Zuraan**

**Wadmaan**

## Regionnamim

## Gbanvɛɛnsa